《建初弟来都省视喜极有感三首 其二》
清代·彭桂

为致慈亲语，殷勤劝早归。叹余违井邑，况汝别庭闱。

每念尸饔苦，深惭弹铗非。向来多少泪，都染手缝衣。

作者简介：江苏溧阳人，原名椅，字爰琴，又字上馨。诸生。当时名公均视为才士，工诗，足迹远涉幽蓟，所闻所见益助其奇。康熙十八年荐举鸿博，不赴。有《初蓉阁集》、《谷音集》。